Atskaite par Erasmus + projekta FOR THE BETTER FUTURE FOR THE STUDENTS OF THE NEXT GENERATION mobilitāti Nīderlandē.

Laika posmā no 07.11. – 13.11 2016. Madonas Valsts ģimnāzijas 3 skolēni – Juta Lapsiņa, Haralds Iesalnieks un Krišjānis Kucins un 2 skolotājas – Aija Šmeisa un Ārija Fārte piedalījās projekta mobilitātē Nīderlandes pilsētā Zootermeer.

Projekta mobilitāte aptvēra transnacionālo tikšanos (TM) projekta koordinatoriem (Aija Šmeisa) un mācību, mācīšanās un mācīšanas (LTT) tikšanos skolēniem un skolotājam( Ārija Fārte), kurš strādā ar skolēniem pie projekta īstenošanas. Projekta nodarbības skolotājiem sastāvēja no projekta caurlūkošanas un uzdevumu, paredzamo rezultātu, mērķu apspriešanas un pienākumu sadales, lekcijas par Junior Achievement projektiem Nīderlandē, darba pie IT izmantošanas projektā, kā arī skolotājas Fārtes piedalīšanās instalāciju veidošanas darbnīcā.

Ierašanās dienā (pirmdienā) skolēni tika viesmīlīgi uzņemti nīderlandiešu ģimenēs. Darbs pie projekta sākās otrajā dienā ar skolēnu savstarpējo iepazīšanos, kam sekoja visu 6 valstu skolu prezentācijas. Tajā pašā dienā tikām arī iepazīstināti ar Oranje Nassau College, mūsu partneru skolu, pēc tam sadalīti komandās, lai strādātu pie projekta logo. Vēlā pēcpusdienā Zootemeer pilsētas domē notiek tikšanās ar pilsētas izglītības darba vadītāju Mrs Isabelle Vugs.

Nākošā dienā – brauciens uz Amsterdamu, valsts galvaspilsētu, Van Goga muzeja apmeklējums, kur gidi centās iesaistīt sarunās par mākslinieka daiļradi arī skolēnus. Pēc pastaigas pa lietaino pilsētu apmeklējām Amsterdamas vēstures muzeju, kas bija saistošs ar savu ekspozīciju. Pēcpusdienā – brauciens pa kanāliem.

Mobilitātes ceturtajā dienā skolēni strādāja pie projekta logo, bet skolotājiem savas nodarbības. Pēcpusdienā devāmies uz Waste Recycling plant AVR netālu no Roterdamas, kur tikām iepazīstināti ar rūpnīcas darbu un to, kā var pārstrādāt atkritumus (arī importētos), gūstot peļņu, ievērojot darba drošību un nepiesārņojot vidi.

Projekta piektā diena – no rīta brauciens uz Roterdamu uz Art out of waste (Scrap) darbnīcu, kur skolēni, mākslinieka pieskatīti, veidoja instalācijas no materiāliem – dažādiem pārpalikumiem (ir speciāls veikals, kurā tie atrodami un nopērkami par ļoti mazām summām, ir telpa, kur var darboties). Pēc atgriešanās no Roterdamas instalācijas tika izvietotas skolā, lai visi var aplūkot. Pēc tam notika pubquiz – intelektuālā viktorīna skolēnu komandām, arī skolotāji piedalījās 2 komandās. Pēc viktorīnas auditorijā tika izvietoti skolēnu izveidotie logo, 6 komandas – 6 logo. Notika balsošana par labāko logo, bija ieradušies arī Nīderlandes skolēnu vecāki. Pēc tam, kad tika noskaidrots labākais logo, Nīderlandes koordinators izsniedza mobilitātes sertifikātus. Vakarā skolēniem notika jauniešu pasākums pie vienas no viesģimenēm.

Sestdiena pēc mobilitātes plāna – ģimeņu diena. Katra viesģimene bija saplānojusi aktivitātes savam skolēnam. Svētdiena, atvadīšanās no viesģimenēm, projekta partneriem, jauniegūtajiem draugiem, brauciens uz Amsterdamu un – mājupceļš.